fi fi fi fi en fi fi fi fi fi fi fi fi hbs_lat id fi fi fi et fi fi fi fi fi fi fi fi fi fi fi fi fi sl fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi hbs_lat id fi fi fi et tr tr fi fi fi fi fi fi fi id fi fi fi fi fi fi hbs_lat fi fi en fi fi fi fi fi et fi fi fi en fi fi fi pl en en en pl it en pt et fi fi fi fi it hbs_lat fi es fi fi fi
Jukka Stolt – MinuuttiVeto Haastekampanja
Jukka Stoltin ja Kaarlo Maaningan ratajuoksuhaaste
Jukka Stoltin ja Kaarlo Maaningan MinuuttiVeto Haastejuoksu 18.7. klo 14 Kauhajoella Junior Games-kisojen yhteydessä – tule kannustamaan!
Nyt on Jukka Stoltin ja Kaarlo Maaningan tullut aika lunastaa miesten helmikuussa toisilleen antama juoksuhaaste. Tavoitteeksi asetettiin juosta kesällä 2020 400 m ratajuoksun M65-sarjan SM.
Haastejuoksu juostaan Kauhajoella lauantaina 18.7. noin kello 14 osana siellä järjestettävää Karhu Junior Games -tapahtumaa.
Jukka ja Kaarlo ovat harjoitelleet kunnianhimoisesti kohti tavoitejuoksua. Kaarlo näyttää olevan huippukunnossa! Jukalle on kova harjoittelu tuonut aivo- ja selkävammoista johtuvia ongelmia, mutta hyvien huoltojoukkojen avustuksella mies on valmis haasteeseen.
Jukka ja Kaarlo ovat molemmat aikuisurheilijoita – Jukka edustaa Hämeenlinnan Tarmoa ja Kaarlo Kauhajoen Karhua. Kaarlo on osallistunut menestyksellä aikuisurheilukisoihin eri puolilla maailmaa.
Juoksu vauhdittaa Suuntana100 ry:n organisoimaa MinuuttiVeto Haastekampanjaa, jonka tarkoituksena on kannustaa ihmisiä haastamaan itseään pitääkseen huolta toimintakyvystään. Haasteiden vapaaehtoisilla osallistumismaksuilla tuetaan nuoriso- ja senioriurheilua.
Tervetuloa Kauhajoelle kannustamaan Jukkaa ja Kaarloa!
Suuntana100 niin hyvin kuin suinkin – Itseämme haastaen ja toimintakyvystämme välittäen
suuntana100.fi – vapaita vuosia viettävien hyvinvointiyhteisö, Suuntana100 Onnistumistarinoita
minuuttiveto.fi – tietoa MinuuttiVeto Haastekampanjasta ja haasteista
Jukka Stolt ja Kaarlo Maaninka Yle Hämeen radiohaastattelussa
Kuuntele Jukka Stoltin ja Kaarlo Maaningan mietteitä ennen Korkean paikan leiriä.
Miehet vähän mittailivat toistensa kuntotasoa. Kovassa kunnossa päättelivät olevansa molemmat!
Jukka Stolt ja MinuuttiVeto Haastekampanjan Korkean paikan leiri MTV Uutisissa
Jukka Stoltin MinuuttiVeto Haastekampanjan Korkean paikan leiri Kaarlo Maaningan kanssa huomioitiin nyt MTV Uutisissa!
Nyt olisi hyvä aika miettiä itse kullekin sopiva haaste ja osallistua kampanjaan! Osallistumis- ja kannatusmaksuilla edistämme juniori- ja senioriurheilua sekä senioriliikuntaa.
Kiitos Jukka Stoltille ja Kaarlo Maaningalle innostavasta esimerkistä.
Toimintakyvystämme välittäen ja itseämme haastaen
Suuntana100 niin hyvin kuin suinkin
Jukka Stolt ja Kaarlo Maaninka ”korkean paikan leirillä” Hämeenlinnassa 24.4. – miehet ottivat mittaa toistensa kunnosta matkalla kohti kesän haastejuoksua
MinuuttiVeto Haastekampanjan käynnistäneet aivo- ja selkäydinvammautunut Jukka Stolt ja olympiamitalistimme kestävyysjuoksija Kaarlo Maaninka eivät ole lainkaan antaneet periksi harjoittelussaan kohti kesän 400 m ratajuoksuhaastettaan.
Perjantaina 24.4. iltapäivällä he pitivät yhteisen ”korkean paikan leirin” Hämeenlinnassa Jukka Stoltin viidennen kerroksen parvekkeella. Parvekkeelle Jukka on asumansa senioritalon jo ennen koronavirusta tehdyn erittäin valitettavan lakkautuspäätöksen saaneelta kuntosalilta pelastanut juoksumaton ja kuntopyörän.
Jukka Stolt tempaisi Korkean paikan leirin vauhdittaakseen MinuuttiVeto Haastekampanjaa
Kaarlo Maaninka on treennut kunnianhimoisesti kohti kesä MinuuttiVeto Haastejuoksua
Miehet vähän mittailivat toistensa kuntotasoa. Kovassa kunnossa päättelivät olevansa molemmat!
Parvekkeella miehet vetivät treeniä ja ottivat samalla vähän mittaa toisistaan! Molemmat ovat kunnianhimoisesti harjoitelleet muutaman kuukauden kohti haastejuoksua. Kilpailuviettikin on kohdallaan! Jukkakin on selviytynyt aina asettamistaan uskomattomista haasteistaan mottonaan ”kaikki on mahdollista.
Parveketreenikin osoittaa, että tänä koronakriisin aikana luovat ratkaisut ovat tarpeen! Jopa urheilukentät on suljettu vaikka yleensä niillä on saanut juosta ihan yksikseen.
Osallistu sinäkin haastamalla itsesi! Osallistumismaksut käytämme toimintaan nuoriso- ja senioriurheilun ja senioriliikunnan edistämiseksi.
Suuntana100 niin hyvin kuin suinkin – toimintakyvystämme välittäen ja itseämme haastaen
Suuntana100 ry vapaita vuosia viettävien hyvinvointiyhteisö
MinuuttiVeto Haastekampanja Koronarajoitusten kurimuksessa – Tilannekatsaus
Koronaviruspandemia iski myös helmikuussa käynnistyneeseen MinuuttiVeto Haastekampanjaan.
Kampanjan käynnistäneiden haasteiden suorittamiseen on tullut erilaisia hidasteita. Urheilukenttä on ainakin Hämeenlinnassa suljettu ja pääsy estetty aidoilla – näin ilmeisesti myös muualla Suomessa. Uimahallit sulkeutuivat jo maaliskuun puolivälissä. Järvet olivat vielä jäässä ja avovedet pysyvät kylminä eikä uintitreenit luonnon vesissä tunnu turvallisilta tai houkuttelevilta. Kuntosalit pysyvät toistaiseksi suljettuina. Onneksi liikkuminen luonnossa on aina mahdollista ja erilaiset treenit kotioloissa onnistuvat.
Eivätkä Jukka Stolt ja Kaarlo Maaninka ole luovuttaneet piiruakaan asettamastaan tavoitteesta juosta 400 m ratajuoksu kesällä uuteen M65-sarjan SM-aikaan. Harjoittelu on täydessä käynnissä. Varmasti kahden miehen kisan järjestäminen onnistuu vaikka erilaiset kokoontumisrajoitteet jatkuisivat vielä heinäkuussakin.
Myös urheiluseurojen tilanne on täysin muuttunut jo tässä parin kuukauden aikana. Lähes kaikki toiminta on keskeytynyt, kilpailut ja tapahtumat kielletty ja rahavirrat hyytyvät mutta kulut juoksevat. Henkilöstöä on lomautettu ja jopa irtisanottu. Kun pandemia helpottaa on tarve nuoriso- ja senioriurheilun rahalliseen tukeen merkittävästi kasvanut.
Ikäihmiset tai vapaita vuosia viettävät kuten me heitä kutsumme on pääosin eristetty ohjeillä ja säännöillä koteihinsa ja kaikki viriketoiminta on lopetettu. Tässä tikittää pommi toimintakyvyn laskuun, minkä korjaamiseen vaaditaan myös tukitoimia. Pelkillä videoilla ei tätä porukkaa saada pidettyä kunnossa!
Koronapandemian aiheuttamat lomautukset ja irtisanomiset kurjistavat perheiden taloutta, mikä tulee näkymään tinkimisenä lasten ja nuorten maksullisista harrastuksista sitten kun ne vihdoin saadaan käyntiin. Perheiden ja nuorisourheilun tukemiseen tarvitaan rahaa. Nuorisourheilulla on kestävät vaikutukset toimintakykyyn ja hyvinvointiin aina vanhuusvuosiin asti!
MinuuttiVeto Haastekampanja laajenee pikkuhiljaa kun kriisiajoista selvitään. Haasteita kannattaa tehdä ja samalla osallistua kasvavaan tarpeeseen tukea nuoriso- ja senioriurheilua sekä senioriliikuntaa. Lisätietoja ja osallistuminen minuuttiveto.fi -sivuilla.
Suuntana100 niin hyvin kuin suinkin – Toimintakyvystämme välittäen ja itseämme haastaen
Suuntana100 ry vapaita vuosia viettävien hyvinvointiyhteisö
MinuttiVeto Haastekampanjan virallinen organisaatio
Jukka Stolt haastanut itsensä kilpailemaan olympiamitalisti Kaarlo Maaningan kanssa 400 m ratajuoksussa – Tavoitteena uusi 400m M65-sarjan SM
Suuntana100 Onnistuja, hyväntekijänä ansioitunut ”juoksentelijaksi” itseään kutsuva Jukka Stolt on haastanut olympiamitalistimme pitkänmatkan juoksija Kaarlo Maaningan 400 metrin ratajuoksuun.
Tavoitteena on kesällä 2020 juosta matka minuutin pintaan tekemällä uusi aikuisurheilun M65-sarjan Suomen ennätys.
Kova haaste aivo- ja selkäydinvammautuneelle, syövän sairastaneelle Jukalle (s. 1952).
Jatka lukemista ”Jukka Stolt haastanut itsensä kilpailemaan olympiamitalisti Kaarlo Maaningan kanssa 400 m ratajuoksussa – Tavoitteena uusi 400m M65-sarjan SM”
Kaarlo Maaningan ja Jukka Stoltin tyylinäyte 400 m radalla Kauhajoella
Kauhajoella saatiin videolle Kaarlo Maaningan ja Jukka Stoltin tyylinäyte heti haasteesta sopimisen jälkeen.
Kumpi on suosikkisi voittajaksi?
Seurataan miesten matkaa kohti kesällä 2020 tapahtuvaa haastejuoksua!
Suuntana100 niin hyvin kuin suinkin
MinuuttiVeto Haasteet käynnistyivät Kauhajoella 15.11.2019 kun Kaarlo Maaninka ja Jukka Stolt sopivat haasteestaan
Aikuisurheilusta haastetta vapaisiin vuosiin – aloittaminen onnistuu vielä eläkeiässäkin ja jatkaa voi vaikka satavuotiaaksi
Suuntana100 Onnistujat olympiamitalisti Kaarlo Maaninka ja aivo/selkäydinvammainen Jukka Stolt ovat käynnistäneet MinuuttiVeto-nimellä liikkeelle lähtevän Haastekampanjan. Pitkiä matkoja juosseet miehet ovat haastaneet toisensa 400 m ratajuoksuun tavoitteena M65-sarjan SM.
Kaarlo kilpailee edelleen osallistumalla joka vuosi kansainvälisiin senioreiden yleisurheilukilpailuihin. Vuonna 2019 European Masters Athletics Championships -kisa pidettiin Italiassa Venetsiassa. Siellä Kaarlo sijoittui M65-sarjassa 5000 metrin juoksussa kahdeksanneksi ajalla 20:47:41. Aikuisurheilukilpailuihin osallistuminen on Kaarlon mielestä ”monin tavoin antoisaa”. Kilpaileminen ”antaa harjoittelulle lisämotivaation”. ”Kisat vievät miehen ja mukana matkustavan vaimon eri puolille maailmaa”.
Mutta ei aikuisurheiluun osallistuakseen tarvitse olla mestariurheilija. Jukka Stolt liittyi Hämeenlinnan Tarmon aikuisurheilijoihin. Sieltä löytyi porukka, paikka ja jopa valmennusapua hänen pikajuoksuharjoitustensa tueksi. Maratonmatkoja taittaneella Jukalla on paljon opittavaa ja harjoiteltavaa ennen ensi kesän haastejuoksua alkaen juoksuaskelluksen vaihtamisesta kantaaskeleesta päkiälle. Usko Jukan onnistumiseen on meillä vahva. Hän on aiemmissa tempauksissaan ja itsensä kuntouttamisessa osoittanut, että”kaikki on mahdollista, kun uskoo ja tahtoo”. Jukan matkaa kohti haastejuoksua voi seurata minuuttiveto.fi -sivuilla ja Facebookin MinuuttiVeto-ryhmässä.
Aikuisurheilun voi aloittaa vielä eläkkeelläkin ja urheilemista voi jatkaa vaikka satavuotiaaksi, sillä sarjoja on tarjolla miehille ja naisille jopa yli 95 vuotialle.
Jatka lukemista ”Aikuisurheilusta haastetta vapaisiin vuosiin – aloittaminen onnistuu vielä eläkeiässäkin ja jatkaa voi vaikka satavuotiaaksi”
Jukka Stoltin ja Kaarlo Maaningan ratajuoksuhaaste
Henkilötietolain (523/1999) 10 § mukainen rekisteriseloste
MinuuttiVeto Haastejuoksu Kauhajoella 18.7.2020
Jukka Stolt tapasi Miia Niemen juoksuradalla – Miia lähtee kannustamaan Jukkaa MinuuttiVeto Haastejuoksuun Kauhajoelle
Jukka Stoltin ja Kaarlo Maaningan MinuuttiVeto Haastejuoksu 18.7. klo 14 Kauhajoella Junior Games-kisojen yhteydessä – tule kannustamaan!
Jukka Stolt ja Kaarlo Maaninka Yle Hämeen radiohaastattelussa
Jukka Stolt ja MinuuttiVeto Haastekampanjan Korkean paikan leiri MTV Uutisissa
Jukka Stoltin ja Kaarlo Maaningan ratajuoksuhaaste
Henkilötietolain (523/1999) 10 § mukainen rekisteriseloste
Kaikki oikeudet pidätetään. Suuntana100 ry